Latvijas Neredzīgo biedrības Centrālās valdes Nolikums par LNB JAUNIEŠU APVIENĪBU

1. Vispārīgie noteikumi:
	1. LNB jauniešu apvienība ( turpmāk - Apvienība) izveidota, apvienojot LNB biedrus, personas ar redzes vai cita veida invaliditāti un viņu atbalstītājus (turpmāk – Biedri);
	2. par jaunieti šā nolikuma izpratnē tiek uzskatītas 1.1 punktā minētās personas, kuras nav sasniegušas 35 gadu vecumu (turpmāk - Jaunieši);
2. Apvienības mērķi:
3. apvienot jauniešus;
4. veicināt Jauniešu integrāciju sabiedrībā;
5. palīdzēt Jauniešiem iegūt izglītību;
6. iesaistīt Jauniešus darba tirgū;
7. veicināt Jauniešu savstarpējo komunikāciju un pieredzes apmaiņu;
8. Apvienības uzdevumi:
9. apzināt Jauniešus un izveidot aktīvas jauniešu atbalsta grupas LNB teritoriālajās organizācijās;
10. iesaistīt Apvienības darbā Jauniešus;
11. izstrādāt kopīgu stratēģiju Jauniešiem nozīmīgu jautājumu risināšanā;
12. aktivizēt Jauniešus izglītības iegūšanai;
13. veicināt sadarbību ar mācību iestādēm, lai veidotu izpratni par Jauniešu ar redzes invaliditāti Universālā dizaina principiemm mācību procesā;
14. veicināt sabiedrības izglītošanu, veidojot izpratni par personu ar redzes invaliditāti īpašajām vajadzībām;
15. veicināt Jauniešu iesaistīšanos kultūras un sporta aktivitātēs;
16. apkopot un sniegt informāciju Jauniešiem par jaunākajām izglītības un nodarbinātības iespējām;
17. veidot sadarbību ar valsts un pašvaldību institūcijām, citām organizācijām, iestādēm un privātpersonām;
18. piesaistīt līdzekļus, izstrādājot un īstenojot projektus jauniešu izglītības, sporta, kultūras, nodarbinātības u.c. jomās;
19. sniegt priekšlikumus LNB Centrālajai valdei (turpmāk – CV) par grozījumiem normatīvajos aktos, kādi nepieciešami Jauniešu ar redzes invaliditāti problēmu risināšanai;
20. konsultēt teritoriālo organizāciju Jauniešu atbalsta grupu līderus;
21. organizēt Jauniešu atbalsta grupu līderiem un Biedriem apmācības un seminārus
 Apvienības darba uzlabošanai;
22. sniegt atskaiti par veikto darbu LNB CV, pēc LNB CV pieprasījuma;
23. Apvienības biedru tiesības:
24. pieprasīt un saņemt no LNB CV un struktūrvienībām apvienības darbam nepieciešamo informāciju;
25. veidot un uzturēt sadarbību ar citām jauniešu organizācijām;
26. veikt darbības, lai realizētu Apvienības mērķus un uzdevumus;
27. iesniegt LNB CV visa veida priekšlikumus, kas veicinātu Jauniešu izglītības un nodarbinātības iespējas;
28. Apvienības Biedru reģistrs
	1. Apvienības vadītājs ved Apvienības Biedru reģistru;
	2. Apvienības Biedru reģistrā par Biedru ieraksta sekojošas ziņas:
		1. vārdu un uzvārdu;
		2. dzimšanas datus;
		3. telefona numuru un e-pastu;
		4. adresi;
		5. kuru LNB teritoriālo organizāciju pārstāv;
29. Biedru iestāšanās, izstāšanās un biedru nauda
	1. Apvienībā var iestāties personas, kuras atbilst šā nolikuma 1. punktā noteiktajiem kritērijiem, iesniedzot rakstveidā iesniegumu Apvienības vadītājam vai atbalsta grupas līderim;
	2. Apvienības Biedrs no apvienības var izstāties iesniedzot rakstveidā iesniegumu par vēlmi izstāties no apvienības, apvienības vadītājam vai atbalsta grupas līderim;
	3. Apvienības Biedri, kuri ir LNB biedri, biedru naudu maksā tajā LNB teritoriālajā vai vietējā organizācijā, kurā tie ir reģistrēti;
	4. Apvienības Biedri, kuri nav LNB biedri, biedru naudu un iestāšanās naudu maksā Apvienības vadītājam, LNBCV noteiktajā apmērā;
30. Apvienības darba organizācija
	1. Apvienības darbu vada LNB CV iecelts Apvienības vadītājs un viņa iecelti atbalsta grupu līderi;
	2. Apvienības vadītāju un atbalsta grupu līderus ieceļ ar viņu rakstveida piekrišanu;
	3. Apvienības vadītāju atceļ LNB CV;
	4. savas funkcijas Apvienība veic sadarbībā ar LNB CV, LNB pārvaldes un citu LNB struktūrvienību darbiniekiem;
31. Apvienības vadītājs:
	1. organizē un vada Apvienības darbu;
	2. ieceļ un atceļ atbalsta grupu līderus;
	3. informē atbalsta grupu līderus par notiekošajām aktivitātēm;
	4. nosaka atbalsta grupu līderu pienākumus;
	5. iekasē iestāšanās, biedra naudu un izsniedz biedra karti;
	6. veido sadarbību ar LNB TO un citām struktūrvienībām, valsts un pašvaldību institūcijām, izglītības iestādēm un citām organizācijām;
32. atbalsta grupu līderi
	1. savas kompetences ietvaros pilda Apvienības vadītāja dotos uzdevumus;
	2. sniedz visa veida nepieciešamo atbalstu apvienības vadītājam;
	3. sniedz ieteikumus Apvienības darba uzlabošanai un paplašināšanai;
33. Apvienības biedri savus pienākumus veic sabiedriskā kārtā.